# A Lost mitológiája

### A Wikipédiából, a szabad lexikonból.

### [szerkesztés] A számok

Fő szócikk: A számok

Figyelem: Itt a cselekmény részleteit vagy a végkifejletét is olvashatod.
© Touchstone Pictures

A számok (`4 8 15 16 23 42`) együtt és külön-külön is felbukkannak a sorozatban. A sziget rádióadója ezeket a számokat sugározta. Danielle Rousseau és kutatócsoportja azért kötött ki hajójával a szigeten, hogy utánajárjanak. Habár Rousseau – miután megölte tárasit – segélykérésre változtatta az adást, korábban más emberek is tudomást szereztek a számokról. Mint például Hurley, aki egy Leonard nevű férfitől hallotta őket a Santa Rosa klinikán. Felhasználta őket a lottón, és megnyerte a főnyereményt. Miután balszerencse egész sorát kellett elszenvednie, azt kezdte hinni, hogy a számok átkozottak. Az eredetük után való keresés Ausztráliába irányította őt. Itt megismerte Leonard egykori katonatársának özvegyét, akitől megtudta, hogy nem ő az egyetlen, akinek életét tönkretették a számok. A számok a szigeten is "elkísérik" Hurleyt. Felfedezi őket a bunker lejárójára vésve. A bunker belsejében is rájuk talál gyógyszeres üvegeken, és ezek képezik a Hattyú állomás kódját a számítógépen. A számok összege – 108 – fontos kapcsolatban áll a Dharma közponntal.

A "Lost Experience" DHARMA-videója szerint a Valenzetti egyenlet alapját képezik, ami azt állítja, pontosan tudni lehet, mikor jön el a világ vége.

### [szerkesztés] A szörny

© Touchstone Pictures
© Touchstone Pictures

A sziget egyik legnagyobb rejtélye a szörny. Máig nem lehet tudni, hogy valójában mi is az. Danielle Rousseau szerint a sziget védelmét hivatott megőrizni. Fekete füst alakja van, és belülről gépies, kerregő hangot ad ki: [1]

Már a zuhanás utáni éjszakán megjelenik ("Pilot"), amikor is a túlélők különös, rémisztő hangot hallanak a dzsungelből, és valami kidöntögeti a fákat a távolban. Másnap Jack, Kate, és Charlie közelebbről is megismerik a szörny erejét, amikor kiragadja a repülőgép pilótáját a vezetőfülkéből, majd szétroncsolt testét egy fán hagyja.

"A nagy túra" c. epizódban John Locke is szembekerül a szörnnyel, de az megkíméli az életét. John később azt mondja Jacknek, hogy "már szembenéztem a szigettel, és amit láttam, gyönyörű volt".

Az "Exodus" részeiben a szörny többször is megjelenik. Az első részben üldözőbe veszi dr. Arztot, majd másokat is menekülésre kényszerít. A harmadik részben ismét Locke-ra támad, és különös, kattogó hang kíséretében egy gödörhöz vonszolja. Kate utána dob egy dinamitot, így elengedi Johnt.

A "23. zsoltár"-ban Mr. Ekonak kell szembenézni vele. (Lásd a képeken!) Miközben Eko mozdulatlanul áll, és mereven rászegezi a tekintét, a szörny emlékképeket villant fel Eko múltjából. Később, "Az élet ára" c. epizódban megöli Eko-t, mivel nem volt hajlandó meggyónni bűneit.

Napvilágot látott egy teória, miszerint a szörny alakváltásra is képes.

Egy másik napvilágott látott teória szerint, 2 szörny van. Az 1. évad 6. epizódjában Jack és Kate két követ talál a barlangoknál. Egy fehéret és egy feketét. A 3.évad 5. epizódjában Locke azt mondja Eko-nak, hogy már ő is látta a "szörnyet", egy halvány fényt. A fehér füst (ha azzal találkozott) nem ölte meg Locke-t, de a fekete le akarta vinni a föld alá.

### [szerkesztés] Állatok

A túlélők a sziget éghajlatával nem összeegyeztethető, különös állatokkal szembesülnek. Rögtön az első epizódban ("Pilot"), rájuk támad egy jegesmedve. Később, Walt is szembekerül egy jegesmedvével, de Locke és Michael segítségével megmenekül. A "Hullámok hátán"-ban egy DHARMA-logóval megjelölt cápa támad a tutaj roncsain tengődő Michaelre, és Sawyerre. Kate és Sawyer egy lovat látnak a "Kate bűne" c. epizódban, ami különös szelídséggel közelít hozzájuk.

### [szerkesztés] Rejtélyes gyógyulások

John Locke saját magán tapasztalja meg a sziget gyógyító erejét: már hosszú ideje tolószékbe kényszerült, de a szigeten újra járni tud. Rose szintén a szigetnek köszönheti gyógyulását. Az orvosok halálos daganatot állapítottak meg nála, de a zuhanás után már nem érezte annak helyét. A "kuruzsló", akihez Bernard vitte, azt mondta neki, hogy egy mágneses tér talán segíthetne rajta. Lehetséges, hogy a Hattyú állomás fala mögötti mágnes segítette elő a gyógyulását?

### [szerkesztés] Ádám és Éva

Jack és Kate 2 holttestet találnak az egyik barlangban, mikor a darazsak elől menekülnek. Jack szerint 40-50 éve feküdhetnek itt holtan, és valószínűleg az egyik férfi, a másik nő. Találnak náluk egy kis vászontasakot, amiben egy fekete és egy fehér kavics található. John elkereszteli őket Ádámnak és Évának. De vajon kik lehetnek ők valójában?

### [szerkesztés] Dharma-központ

Figyelem: Itt a cselekmény részleteit vagy a végkifejletét is olvashatod.

A DHARMA-központ 1970-ben jött létre a michigani egyetem két kandidátusa, Gerald és Karen de Groot kezdeményezésére. Az intézmény megalakulását Alvar Hanso Hanso Foundation nevű alapítványa finanszírozta. Ennek köszönhetően válhatott valóra a nagy álom: egy nagyszabású kommunális kutatótábor létesítése, ahol tudósok és szabad gondolkodók a világ minden részéről tanulmányozhatják a

- meteorológiát
- pszichológiát
- parapszichológiát
- szociológiát
- zoológiát
- és az elektromágnesességet.

Ahogy a Hattyú állomás tájékoztatófilmjéből is kiderül, a szigeten több (valószínűleg 6) kutatóállomás van. Mindegyik más-más tudományterület kutatását szolgálja.

A Lost Experience-ből kiderült, hogy a DHARMA egy betűszó, és a

- Department of
- Heuristics
- And
- Research on
- Material
- Application

szókapcsolat rövidítése, ami magyarul körülbelül ezt jelenti: felfedezésen alapuló tudományágak osztálya és kutatás azok fizikai életben való alkalmazásáért.

A Lost Experience azt is feltárta, hogy a DHARMA-központ célja átalakítani, módosítani a Valenzetti egyenlet hat tényezőjét, melyek napjainkban óriási hatással vannak az emberiség önpusztító tevékenységeire, mint a globális felmelegedés, a vegyi háborúk, és a túlnépesedés. Ezek a tényezők a Valenzetti egyenletben számokkal vannak kifejezve, melyek a sorozatban is feltűnnek: 4 8 15 16 23 42.

#### [szerkesztés] A sziget kutatóállomásai

A Gyöngy állomás logója.

A Hattyú

- Feladata: a számok bevitele a mikroprocesszorba elektromágneses incidens elkerülése érdekében
- Locke és Boone találja meg a lezárt ajtaját, amit később dinamittal kirobbantanak
- Valószínűleg felrobbant, amikor Desmond elfordította a kulcsot a "VÉSZLEÁLLÁS" feliratú kapcsolódobozban.

A Gyöngy

- Feladata: Megfigyelés, dokumentálás
- Locke és Mr. Eko találja meg a Beechcraft repülőgép alatt

A Hidra

- Feladata: valószínűleg zoológiai tanulmányok céljára jött létre
- Nem a szigeten, hanem egy attól nem messze lévő kisebb szigeten található
- A Többiek tulajdonában van; itt tartják fogva Kate-et, Sawyert és Jacket

A Pálca

- Feladata: gyógyászati központ
- A Többiek tulajdonában van; Ethan itt tartotta fogva Claire-t
- Claire később visszatalál ide Kate-tel és Daniellel

A Nyíl

- Feladata: ismeretlen, talán raktárhelyiség
- A farokrész túlélői találják meg

A Láng

- Feladata: ismeretlen, valószínűleg az egyik legfontosabb állomás
- Lehetséges, hogy Locke és Nikki ezt az állomást látták a Gyöngy állomás képernyőjén

Lost
A produkció: | DVD kiadás • Epizódlista • Szereplők • Zene • 1. évad • 2. évad • 3. évad
Főszereplők: | Ana Lucia • Ben • Boone • Charlie • Claire • Desmond • Hurley • Jack • Jin • Juliet • Kate Libby • Locke • Michael • Mr. Eko • Nikki • Paulo • Sawyer • Sayid • Shannon • Sun • Walt
Mellékszereplők: | Aaron • Alex • Bea • Bernard • Cindy • Danny • Ethan • Mikhail • Rose • Rousseau • Tom • Vincent
Szervezetek: | DHARMA Kezdeményezés • Hanso Alapítvány • Oceanic Airlines
A DHARMA Kezdeményezés állomásai: | A Hattyú • A Gyöngy • A Hydra • A Pálca • A Nyíl • A Láng
Egyéb: | Lost Experience • Oceanic Flight 815 • A számok • Drive Shaft

A lap eredeti címe "http://hu.wikipedia.org../../../a/_/l/A_Lost_mitol%C3%B3gi%C3%A1ja_e56d.html"

Kategóriák: Lost | Mitológia

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Română